CELEX: 22000D1123(02)
Language: hr
Date: 1999-06-25 00:00:00
Title: Odluka Zajedničkog odbora EGP-a br. 77/1999 od 25. lipnja 1999. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 093
            
            
               HR
            
            
               Službeni list Europske unije
            
            
               193
            
         22000D1123(02)
   
               L 296/29
            
            
               SLUŽBENI LIST EUROPSKE UNIJE
            
            
               25.06.1999.
            
         
      ODLUKA ZAJEDNIČKOG ODBORA EGP-a
   br. 77/1999
   od 25. lipnja 1999.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom br. 16/1999 Zajedničkog odbora EGP-a od 26. veljače 1999. (1)
               
            
         
               (2)
            
            
               Direktivu 97/24/EZ Europskog parlamenta i Vijeća od 17. lipnja 1997. o pojedinim sastavnim dijelovima i značajkama motornih vozila na dva ili tri kotača (2) treba unijeti u Sporazum.
            
         
               (3)
            
            
               Direktivom 97/24/EZ stavlja se izvan snage, počevši od 17. lipnja 1999., Direktiva Vijeća 80/780/EEZ od 22. srpnja 1980. o usklađivanju zakonodavstava država članica u odnosu na retrovizore motornih vozila na dva kotača s ili bez bočne prikolice i o njihovoj ugradbi na takva vozila (3), koja je uključena u Sporazum i koju treba prema Sporazumu opozvati.
            
         
               (4)
            
            
               Direktivom 97/24/EZ stavlja se izvan snage Direktiva Vijeća 78/1015/EEZ od 23. studenoga 1978. o usklađivanju zakonodavstava država članica o dopuštenoj razini buke i ispušnom sustavu motocikala (4), koja je uključena u Sporazum i koju treba prema Sporazumu opozvati,
            
         ODLUČIO JE:
   Članak 1.
   Iza točke 45.w (Direktiva Komisije 97/27/EZ) poglavlja I. Priloga II. Sporazumu umeće se sljedeća točka:
   
      
                  „45.x
               
               
                  
                     397 L 0024: Direktiva 97/24/EZ Europskog parlamenta i Vijeća od 17. lipnja 1997. o pojedinim sastavnim dijelovima i značajkama motornih vozila na dva ili tri kotača (SL L 226, 18.8.1997., str. 1.).”
               
            
   Članak 2.
   U prvom podstavku drugog stavka prilagodbe poglavlja I., riječi „i članka 6. Direktive 97/24/EZ” upisuju se iza riječi „i 94/12/EZ”.
   Članak 3.
   1.   Tekst točke 40. poglavlja I. Priloga II. Sporazumu (Direktiva Vijeća 78/1015/EEZ) briše se.
   2.   Tekst točke 41. poglavlja I. Priloga II. Sporazumu (Direktiva Vijeća 80/780/EEZ) briše se počevši od 17. lipnja 1999.
   Članak 4.
   U točku 6. (Direktiva Vijeća 89/336/EEZ) poglavlja X. Priloga II. Sporazumu dodaje se sljedeća alineja:
   
               „—
            
            
               
                  397 L 0024: Direktiva 97/24/EZ Europskog parlamenta i Vijeća od 17. lipnja 1997. (SL L 226, 18.8.1997., str. 1.).”
            
         Članak 5.
   Tekstovi Direktive 97/24/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 6.
   Ova Odluka stupa na snagu 26. lipnja 1999., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a.
   Članak 7.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 25. lipnja 1999.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 148, 22.6.2000., str. 40.
   
      (2)  SL L 226, 18.8.1997., str. 1.
   
      (3)  SL L 229, 30.8.1980., str. 49.
   
      (4)  SL L 349, 13.12.1978., str. 21.